שאלה: סיוע בעל לאשתו לאחר ניתוח קיסרי: כבוד הרב אני צריכה לעבור ניתוח קיסרי מתוכנן ולאחר הניתוח בבית חולים אני יצטרך עזרה בלקום מהמיטה להיות לידי במקלחת וקצת בלבוש ועם התינוק היחיד שיכול לעזור לי זה בעלי ולהישאר בבית חולים איתי (בניתוח הקיסרי הקודם שעברתי הוא נשאר איתי ועזר לי אבל לא דיממתי לא היה לי אפילו טיפה של דם לאחר ניתוח הקיסרי) אבל בניתוח הזה אני לא יודעת מה יהיה אנחנו שומרים על נידה ונגיעה בתקופת המחזור ואנחנו לא יודעים מה לעשות האם זה אפשרי שהוא יהיה איתי בבית חולים לאחר הניתוח קיסרי? אין לי עזרה ממישהו אחר (אמא שלי מבוגרת והיא נמצאת עם אבא שלי בבית ומטפלת בו היא לא תוכל)
תשובה: אם אין בכלל דימום מהמקור - את לא טמאה. כך נפסק בשולחן ערוך יורה דעה סימן קצד סעיף יד: "יוצא דופן, אם לא יצא דם אלא דרך דופן, אמו טהורה מלידה ומנדה ומזיבה". אם יש דימום מהמקור את טמאה. הפתרון הנכון הוא אפילו למצוא מטפלת בשכר ולא להתיר לבעלך לגעת בך. ודאי אם יש לך או לבעלך אחיות וכד. אני מצטט לך כאן את הדינים הנוגעים לענין זה כדי שתתרשמי בעצמך מה יהיה מותר ובאלו תנאים. טיפול על ידי הבעל באשתו חולה בעת נידתה סוגי מחלות וסוגי עזרה אשה חולה והיא נידה - יש אומרים, שאסור לבעלה ליגע בה כדי לשמשה, כגון להקימה ולהשכיבה ולסומכה59. יש אומרים, שהאיסור הוא גם כשהיא חולה במחלה שיש בה סכנה60. טעמם: הדבר נחשב כגילוי עריות, שאסור אפילו בפיקוח נפש  יש אומרים, שבמקום סכנה לכל הדעות מותר לשמשה, כיוון שאין זה דרך חיבה ותאווה, אלא לצורך רפואה61, ומכל מקום עדיף שיעשה על ידי הפסק עם כפפות, אבל אם האשה חולה במחלה שאין בה סכנה, אסור לבעל לשמשה, ואפילו על ידי הפסק עם כפפות62. ולשיטה זו - אשה נידה החולה במחלה שיש בה סכנה, שצריכה לסוך את גופה במשחה, מותר לבעלה לעשות זאת, ואפילו אם צריך לסוך במקומות המכוסים, אם אי אפשר על ידי אחרים63  ויש אומרים, שאם אין לה מי שישמשנה, מותר בכל אלו, וכן נוהגים אם צריכה הרבה לכך64. טעמם: איסור נידה הוא טומאה ולא עריות  אין איסור בקירוב שלא לתאווה במקום חולי. ולפיכך אותם הנזהרים שלא ליגע בנשותיהן נידות כשהן חולות, זהו חסידות של שטות65, והיינו אפילו אם אשתו הנידה חולה במחלה שאין בה סכנה66. ומכל מקום צריך לשכור מי שישמשנה אפילו בהוצאת ממון, ורק אם אין מוצאים, מותר לבעלה לשמשנה67, והכוונה איננה שיוציא כל ממונו, אלא כשאפשר לו שישכור אחות לשמשנה68. וכל זה דווקא כשצריך לנגוע בה ממש, אבל כשצריך רק להושיט לה מאכל וכד, מותר לבעל לעשות זאת בעצמו, ולא צריך לשכור מי שישמשנה בכך69. מותר לבעל לטפטף טיפות לעיני אשתו נידה כשהיא חולה, אם היא עצמה פותחת את עיניה, ואין הבעל נוגע בה70, ואם צריך הבעל לפתוח את עיניה כדי להכניס בהן טיפות, יעשה זאת על ידי הפסק בגד71. דברים המותרים לכל הדעות מצווה וחובה על הבעל לעזור לאשתו נידה החולה בכל מה שצריכה אם הדבר איננו כרוך בנגיעה, כגון הבאת משקה ואוכל וכיו"ב72  וכן מותר לשמשה בנגיעה על ידי דבר אחר, כגון להנעילה73, ואשה משותקת שצריכה עזרה בדברים שצריכים שימוש בשתי הידיים, כגון לנעול נעלים ולכפתר בגדים, מותר לבעלה לעזור לה בעת נידתה, כיוון שאין הבעל נוגע בה אלא על ידי דבר אחר74  וכן מותר לבעל ליצוק מים על ידי אשתו נידה החולה לנטילת ידיים לפני הסעודה75  וכן מותר לבעל להכין מים לאשתו הנידה החולה לצורך רחיצת פניה, ידיה ורגליה76  וכן מותר לבעל להרטיב פיה, וכן מותר לו להחזיק בידיו את מכשיר החמצן, אם אין אחות שתעשה זאת, וכן מותר לו לסדר את הכר והכסת שיהיה נוח לה לשכב עליהם77. נידה חולה ששוכבת בבית חולים במיטה שאפשר להגביהה על ידי הפעלה חשמלית, או באופן ידני, מותר לבעל להגביה את המיטה, ועדיף ללבוש כפפות בעת הפעולה לצורך היכר78. בעל-רופא יש אומרים, שאסור לבעל רופא למשש את הדופק של אשתו החולה כשהיא נידה79, ולשיטה זו יש מי שכתבו, שהאיסור הוא אפילו במצב של פיקוח נפש80  יש מי שכתבו, שבמקום סכנה מותר לו למשש את הדופק, אם אין שם רופא אחר81, שכן אינו עושה זאת דרך תאווה82, אבל שלא במקום סכנה - אסור83, וגם במקום סכנה, עדיף שיעשה על ידי בגד מפסיק84. ומכל מקום, אם יש חשש שעל ידי שלא ישמשנה תגיע למצב של סכנה - מותר85  ויש אומרים, שמותר לו למשש את הדופק של אשתו נידה כשהיא חולה, אפילו במחלה שאין בה סכנה, ואפילו אם יש רופא אחר, אלא שאינו מומחה כמו הבעל86. אשה נידה שזקוקה לקבל זריקות או שצריך לקחת ממנה דם, מותר לבעלה הרופא לעשות זאת, אם אין שם רופא בקי כמוהו87. וכן מותר לבעל למדוד את לחץ דמה של אשתו הנידה על ידי הפסק88. עירוי דם נידה חולה שזקוקה לעירוי דם מבעלה דווקא, מותר לרופא לעשות פעולה זו89. בבית חולים האיסור לשמש את אשתו נידה כשהיא חולה הוא גם כאשר האשה נמצאת בבית חולים, אף על פי שאין שם גדר ייחוד90. מתוך